Kassius Marsellus Kley)، 1942جی ایلین ژانویه سی نین 17سینده آمریکا کنتاکی ایالتینده آنادان اولوب. بوکس تاریخ‌ یازانلاری،ایدمان اوزمانلاری،کئچمیش بوکسچولار،ایندیکی بوکسچولار و بوکس یانداشلاری طرفین‌دن "بوتون زامانلارین ان بؤیوک بوکسچوسو" اولا‌راق قبول ائدیلن آغیر چکیده (آغیر وزنده) چیخیش ائتمیش افسانه پروفشنال آمریکالی بوکسور. همده "اینسان حقوقلاری قوروچوسو" و آمریکادا بیرینجی ایسلام تشکیلاتینین اؤندرلرین‌دن بیری .1960-جی ایلده روم دا کئچیریلن 17جی یای اولیمپیک اویونلاریندا اورتا آغیر چکیده (81 ک.ق) بوکس یاریشلارینین قازانانی. تایم ژورنالینین آچیقلادیغی "تاریخین ان داهی 100 شخصیتی" آراسیندا آدی اولان تک ایدمانچی. علی مشهور فیزیک-ریاضیاتچی آلبرت آینشتایندان سونرا 20-جی یوز ایلین ان اؤنملی سیماسی کیمی قبول ائدیلیب و یوز ایللیگین آیکونو سئچیلیب. محمد علی ای.اس.پی.ان ایدمان کانالی طرفین‌دن ایدمان تاریخین ان یاخشی ایدمانچی‌سی سئچیلیب. او بو لیستده مایکل جوردن، لانس آرمسترانگ، تایقر وودز، دیئقو مارادونا و وئین گرئتزکی کیمی افسانه ایدمانچی‌لاری گئریده قویوب. محمد علی-نین ان مشهور و آز قالا افسانه‌یه چئوریلن دئییم‌لرین‌دن بیریده بو اولموش‌دور: اصلا منه یاخشی اولدوغومو سؤیلمه یین، چونکو من ان یاخشی‌لاریندا یاخشی‌سی یام.